EkBass/fiwiki-20250220-pages-articles huggingface dataset:
We Land

We Land on Helsingin Ruoholahdessa sijaitseva toimistorakennus, joka valmistui valmistui vuonna 2024. Se sijoittuu Itämerenkadun ja Porkkalankadun väliselle tontille, jossa aiemmin oli raitioliikenteen kääntösilmukka. We Land on korkeimmillaan 14-kerroksinen ja matalammasta kohdastaan seitsenkerroksinen rakennus, jonka julkisivua koristaa lasi ja kierrätetty kupari. Sen yhteydessä on myös maanalainen kolmikerroksinen pysäköintihalli. We Landin on suunnitellut JKMM Arkkitehdit pääsuunnittelijanaan Juha Mäki-Jyllilä. Kohteen rakennuttajana ja urakoitsijana toimi NCC. Sen rakentamisessa pyrittiin ympäristöystävällisyyteen muun muassa käyttämällä kierrätysmateriaaleja ja uusiutuvalla energialla tuotettua sähköä. Rakennus on varustettu viherkatolla. We Landin ensimmäisiä vuokralaisia ovat muun muassa Deloitte, Kalmar, Hiab ja Helen. Uudenmaankadulla sulkeutunut ravintola Demo jatkaa toimintaansa We Landin ylimmässä kerroksessa syksyllä 2024. == Lähteet == Luokka:Helsingin toimistorakennukset Luokka:Ruoholahti
Irina Takala

Irina Reijevna Takala (; s. 28. joulukuuta 1955 Petroskoi) on venäläinen historioitsija.Ирина Рейевна Такала DirectMedia.ru, viitattu 23.8.2024 Takala valmistui Petroskoin valtionyliopistosta vuonna 1978 ja väitteli filosofian tohtoriksi vuonna 1984. Hän aloitti työskentelyn Petroskoin valtionyliopistossa vuonna 1982 ja pääsi sen dosentiksi. Takala johti Petroskoin valtionyliopiston yleisen historian laitosta vuosina 1996–2001 ja Pohjois-Euroopan maiden historian laitosta vuosina 2003–2013. Tutkimuksessaan Takala on keskittynyt muun muassa 1920–1930-lukujen Karjalan historiaan, Venäjän suomalaisiin ja stalinismiin. Takalasta tuli yksi arvostetuimmista suuren terrorin tutkijoista. Hän on Suomalaisen Tiedeakatemian ulkomainen jäsen ja Suomen Historiallisen Seuran kirjeenvaihtajajäsen. Hän on toiminut Nordic and Baltic Studies Review -lehden päätoimittajana.Irina Takala: Taistelua ja kuolemaa – Neuvosto-Karjalan suomalaiset 1920–30-luvuilla Karjalan Sivistysseura, viitattu 23.8.2024 Takala pääsi 1990-luvun alussa tutustumaan joiltain osin KGB:n arkistoihin, jotka olivat hetkellisesti avattuina. Hän pystyi kuitenkin tutustumaan vain pieneen osaan asiakirjoista. Vuonna 2019 Takala kertoi, että hänen keräämiensä tietojen perusteella vuosina 1937–1938 Karjalassa vangittiin, tuomittiin ja teloitettiin yhteensä 11 300 ihmistä, joista 4 688 oli suomalaisia. Hän epäili vainoissa vangituiksi ja teloitetuiksi joutuneen yhteensä noin 7 000–8 000 suomalaisen. Kun vainojen uhreihin lasketaan mukaan hallinnollisen karkotuksen uhrit, Takala arvioi uhrimäärän olevan 10 000–12 000.Arja Paananen, Irina Takala ehti löytää hyytäviä tietoja suomalaisista – sitten FSB:n arkistot suljettiin tutkijoilta Ilta-Sanomat 6.9.2019, viitattu 23.8.2024 Hän arvioi suomalaisiin kohdistetun laajan sorron johtuneen siitä, että he olivat eläneet muualla ja Stalinin näkökulmasta nähneet liikaa. Takalan isoisä Väinö Takala ja isoisoisä Aapo Hämäläinen joutuivat Stalinin vainoissa murhatuiksi. Takala on tehnyt monia julkaisuja, joihin kuuluvat The Search for a Socialist El Dorado: Finnish Immigration from the United States and Canada to Soviet Karelia in the 1930s (Alexey Golubevin kanssa, 2014)Irina Takala University of Manitoba Press, viitattu 23.8.2024 ja Taistelua ja kuolemaa: Neuvosto-Karjalan suomalaiset 1920–30-luvuilla (2021).Takala, Irina Kansalliskirjaston hakupalvelu, viitattu 23.8.2024 == Lähteet == Luokka:Venäläiset historioitsijat Luokka:Vuonna 1955 syntyneet Luokka:Elävät henkilöt
Anatoli Trofimov

Anatoli Vasiljevitš Trofimov (; 1940 Moskovan alue – 10. huhtikuuta 2005 Moskova) oli venäläinen KGB:ssa ja FSB:ssa uran luonut kenraali.ТРОФИМОВ Анатолий Васильевич СЦИЛЛА, viitattu 23.8.2024 Tom Parfitt, Former top spy killed in Moscow The Guardian 12.4.2005, viitattu 23.8.2024 Trofimov valmistui KGB:n Dzeržinski-korkeakoulusta. Hän aloitti uransa KGB:n palveluksessa vuonna 1962. Trofimov tutki, pidätti ja kuulusteli monia toisinajattelijoita, joihin kuuluivat Sergei Kovaljov, Juri Orlov ja Tatjana Velikanova. Trofimovista tuli vuonna 1991 Moskovan KGB:n varajohtaja. Vuonna 1995 hänet nimitettiin Moskovan FSB:n johtajaksi ja FSB:n varajohtajaksi. Trofimov oli Aleksandr Koržakovin suojatti 1990-luvun puolessavälissä. Presidentti Boris Jeltsinin kannattajat olivat jakautuneita sen suhteen, kuinka Jeltsinin uudelleenvalinta voitaisiin varmistaa. Koržakov sai kilpailijoitaan kiinni Xerox-skandaalina tunnetussa tapauksessa, jossa Moskovan valkoisesta talosta vietyjä rahoja oltiin kuljettamassa Xeroxin pahvilaatikossa. Trofimov nimitettiin tapauksen tutkinnanjohtajaksi. Hänen ja oligarkkiryhmää johtaneen Anatoli Tšubaisin välille muodostui kilpailuasetelma, ja miehistä tuli keskinäisiä vihollisia. 20\. tammikuuta 1997 presidentti Jeltsinin määräyksellä Trofimov erotettiin väärinkäytösten ja laiminlyöntien perusteella.Russian police probe spy chief assassination Irish Examiner 11.4.2005, viitattu 23.8.2024 Sittemmin Trofimov harjoitti liiketoimintaa. Trofimovilla oli kaksi lasta. == Murha == Trofimov ammuttiin 10. huhtikuuta 2005 Moskovassa autoonsa, jossa hän oli 28-vuotiaan vaimonsa ja pariskunnan 4-vuotiaan tyttären kanssa. Trofimov kuoli välittömästi ja vaimo kuoli seuraavana aamuna sairaalassa tultuaan päähän ammutuksi. Tytär selviytyi haavoittumattomana. Poliisi piti rikosta liiketoimiin liittyneenä palkkamurhana. Poliisi ei kyennyt sulkemaan pois sitä mahdollisuutta, että taustalla kuitenkin olisi ollut kosto Xerox-skandaalista. Aleksandr Litvinenko piti Trofimovin murhaa selvästi poliittisena.Slain Russian officer's wife dies BBC 11.4.2005, viitattu 23.8.2024 Tšubais oli selviytynyt murhayrityksestä maaliskuussa 2005. Poliitikko Aleksandr Hinštein syytti Trofimovia osuudesta murhayritykseen. == Lähteet == Luokka:Venäläiset kenraalit Luokka:Vuonna 1940 syntyneet Luokka:Vuonna 2005 kuolleet
Natalija Tšmutina

Natalija Borysivna Tšmutina (; 18. joulukuuta 1912 Kiova, Kiovan kuvernementti, Venäjän keisarikunta – 8. marraskuuta 2005 Kiova, Ukraina) oli ukrainalainen arkkitehti ja akateemikko. Tšmutinan suunnittelutöitä olivat muun muassa (osa yhteistyössä): * Kalusteiden talo Европейская площадь Киев 2012 01.JPG|Hotelli Dnipro Eurooppa-aukiolla Kiovassa. Kaniv SAM 7335 71-103-0007.JPG|Tarasova Hora -hotelli Kanivissa. Готель «Либідь».jpg| Hotelli Lybid Kiovassa (nykysin nimellä Premier Hotel). ==Lähteet== Luokka:Ukrainalaiset arkkitehdit Luokka:Vuonna 1912 syntyneet Luokka:Vuonna 2005 kuolleet
Churchillin putoukset

Churchillin putoukset on vesiputous Kanadassa, Newfoundlandin ja läntisen Labradorin alueella. Se sijaitsee Churchilljoella, missä on useita koskia ja yksi Kanadan merkittävimmistä vesivoimalaitoksista. Vesiputous menee halki korkeakallioisen McLean Canyonin. Se on noin 75 metriä korkea. Putouksissa virtaa vettä 850-1000 kuutiometriä sekunnissa. Churchillin putouksista käytettiin nimeä Grand Falls vuoteen 1965 saakka. Putoukset lähtevät Ashuanipijärveltä ja laskeutuvat Melvillejärveen. == Lähteet == Luokka:Vesiputoukset Luokka:Newfoundland ja Labradorin maantiede
The Old Grey Whistle Test

The Old Grey Whistle Test oli brittiläinen television musiikkiohjelma, jota esitettiin BBC:llä vuosina 1971–1988. Se oli Britannian TV:n ainoa säännöllinen ohjelma listojen ulkopuoliselle musiikille. Vuodesta 1983 lähtien ohjelman nimi oli lyhyempi Whistle Test. Ohjelma koostui live-esityksistä. Joskus musiikki tuli kuitenkin levyltä ja sen kanssa näytettiin mustavalkoista videokuvaa havainnollistamaan kappaletta. Ensimmäisenä juontajana toimi Richard Williams, joka avasi ohjelman nimeä Radio Times -lehdelle: Williamsia seurasi Bob Harris, joka juonsi ohjelmaa läpi 1970-luvun. Hänen jälkeisiä juontajia olivat muun muassa Annie Nightingale, Mark Ellen ja Andy Kershaw. == Lähteet == Luokka:Musiikkiohjelmat Luokka:Brittiläinen musiikki Luokka:BBC:n televisio-ohjelmat
388 Bridge Street

388 Bridge Street on New Yorkin Brooklynillä Yhdysvalloissa sijaitseva 180 metriä korkea, 51-kerroksinen pilvenpiirtäjä. Tornin rakentaminen aloitettiin vuonna 2012, ja se valmistui 2014. Rakennuksessa on asuinhuoneistoja, ja sen päämateriaali on betoni. == Lähteet == Luokka:Brooklynin pilvenpiirtäjät Luokka:Brooklynin asuinrakennukset
Hildur (kirjasarja)

Hildur on suomalais-islantilaisen Satu Rämön kirjoittama dekkarikirjasarja. Kirjasarjaan kuuluu neljä osaa, joista ensimmäinen, Hildur, julkaistiin vuonna 2022. Sarjan päähenkilö, Hildur Rúnarsdóttir on menneisyyden tapahtumien vaivaama islantilainen poliisi. Hän on syntynyt kuvitteellisella Kotsdalurin tilalla, joka sijaitsee Islannin Länsivuonoilla. Nykyään Hildur asuu sekä työskentelee Ísafjörðurin kylässä, jossa tapahtuneiden murhien lisäksi hän selvittelee perheensä menneisyyden tapahtumia. Hildurin läheinen työpari on suomalainen Jakob, joka on kotoisin Helsingistä ja jonka sukujuuret ovat Äkäslompolossa. Sarjan kolmen ensimmäisen osan pohjalta tehty näytelmä sai ensi-iltansa Turun kaupunginteatterissa marraskuussa 2024. Näytelmän on dramatisoinut Satu Rasila ja ohjannut Anne Rautiainen. Hildurista kuvataan myös televisiosarja, jonka kuvaukset aloitetaan Islannissa helmikuussa 2025. Tammikuussa 2024 Hildur-sarjan ulkomaanoikeudet oli myyty 13 maahan, mukaan lukien Iso-Britannia, Saksa, Alankomaat, Ranska, Pohjoismaat ja Baltia. Vuonna 2023 kirjasarjaa myytiin Suomessa kaikki laitokset mukaan lukien yhteensä lähes 330 000 kappaletta. == Kirjat == # # # # == Lähteet == Luokka:Suomalaiset kirjasarjat Luokka:Rikoskirjasarjat Luokka:2020-luvun kirjat
The Hub

The Hub on Yhdysvalloissa New Yorkin Brooklynissa sijaitseva 184 metriä korkea, 54-kerroksinen asuinkäyttöön tarkoitettu pilvenpiirtäjä. Torni rakennettiin vuosina 2014–2016, ja sen päämateriaali on betoni. == Lähteet == Luokka:Brooklynin pilvenpiirtäjät Luokka:Brooklynin asuinrakennukset
Khone Phapheng

Khone Phapheng on vesiputous Laosissa. Se on Kaakkois-Aasian kookkain vesiputous. Vesi virtaa putouksesta kohti maan eteläosaa lähelle Kambodžan rajaa. Khone Phapheng sijaitsee Mekongjoen varrella. Se on maailman levein vesiputous. Putouksen ympärillä oleva kallioperä sisältää basalttikerrostmia, jotka saavat putouksen jakautumaan kahtia. == Lähteet == Luokka:Vesiputoukset Luokka:Laosin maantiede
The Brooklyner

The Brooklyner on Yhdysvalloissa New Yorkin Brooklynissa sijaitseva asuinkäyttöön tarkoitettu pilvenpiirtäjä. Rakennus on 162 metriä korkea, ja siinä on 52 kerrosta. Torni rakennettiin vuosina 2008–2010, ja se on rakennettu betonista. Rakennuksen suunnitteli arkkitehtitoimisto Gerner Kronick + Valcarcel Architects. == Lähteet == Luokka:Brooklynin pilvenpiirtäjät Luokka:Brooklynin asuinrakennukset
11 Hoyt

11 Hoyt on Yhdysvalloissa New Yorkin Brooklynissa sijaitseva 188 metriä korkea, 54-kerroksinen pilvenpiirtäjä. Tornin rakentaminen aloitettiin vuonna 2017, ja se valmistui 2021. Rakennuksen päämateriaali on betoni. == Lähteet == Luokka:Brooklynin pilvenpiirtäjät Luokka:Brooklynin asuinrakennukset
Hailesin linna

Hailesin linna on Skotlannissa sijaitseva linna, jonka vanhin osa on 1200-luvulta. Linna hylättiin Oliver Cromwellin Skotlantiin hyökkäyksen jälkeen vuonna 1650. Linnan Scheduled Monument -suojelupäätöstä puoltaa sen erinomainen kunto ja siitä mahdollisesti saatava tieto rakentamisesta, asukkaiden jokapäiväisestä elämästä ja kauppayhteyksistä. Myös historiallisella yhteydellä Maria Stuartiin on kansallista merkitystä. == Lähteet == Luokka:Itä-Lothianin linnat
Legioona (demoni)

Legioona tarkoittaa suurta ryhmää tai toisella kielellä se voi tarkoittaa "monia". Kristillisessä Raamatussa Legioona tai Legio viittaa myös demonien ryhmään, erityisesti niihin, jotka esiintyvät kahdessa Raamatun kolmesta versiosta gerasenilaisen demonin manauksesta. Uudessa testamentissa kerrotaan tapauksesta, jossa Jeesus suorittaa manauksen. == Tiivistelmä == Luukkaan ja Markuksen evankeliumien mukaan Jeesus kohtasi Gerasassa pahojen henkien riivaaman miehen.Luuk. 8:26-39Mark. 5:1-20 Matteuksen mukaan miehiä oli kaksi ja he elivät Gadarassa. Matt. 8:28-34 Saastainen henki oli jo pitkän aikaa pitänyt miestä otteessaanLuukas 8:29. Hänet oli köytetty ja kahlehdittu, jotta hän pysyisi aloillaan, mutta kerran toisensa jälkeen hän oli katkonut siteensä, ja pahan hengen ajamana paennut ihmisten ilmoilta. Nyt riivattu mies kulki ilman vaatteita ja asui ihmisasumuksen sijaan hautaluolissa.Luukas 8:27 Hän huusi ja runteli itseään kivillä.Markus 5:5 Jeesuksen nähdessään riivattu mies parkaisi, heittäytyi hänen eteensä ja huusi kovalla äänellä: "Mitä sinä minusta tahdot, Jeesus, Korkeimman Jumalan poika? Minä pyydän: älä kiduta minua!"Luukas 8:28 "Mikä sinun nimesi on?" Jeesus kysyi, ja sai vastauksen: "Legioona, sillä meitä on monta."Mark. 5:9 Pahat henget pyysivät, että Jeesus ei käskisi niiden syöksyä kadotuksen kuiluunLuukas 8:31. Sen sijaan ne pyysivät: "Päästä meidät sikalaumaan, anna meidän mennä sikoihin.Markus 5:12 "Menkää!" Jeesus sanoi. Silloin henget lähtivät miehistä ja menivät sikoihin, ja koko lauma syöksyi jyrkännettä alas järveen.Matteus 8:32 Kahden tuhannen sian lauma hukkui.Markus 5:13 Sikopaimenet kertoivat tapahtuneesta kaupungissa ja kylissä, jolloin ihmisiä lähti katsomaan, mitä oli tapahtunut.Markus 5:14 He tulivat Jeesuksen luokse ja näkivät, että alastomana kulkenut mies, jossa oli ollut legioona henkiä, istui nyt Jeesuksen jalkojen juuressa vaatteet yllään ja täydessä järjessään. Tämä sai ihmiset pelon valtaan.Markus 5:15Luukas 8:35 == Lähteet == Luokka:Kristinuskon demonit
The St. Regis Toronto

The St. Regis Toronto (aiemmin Trump International Hotel & Tower Toronto) on Torontossa Kanadassa sijaitseva 277 metriä korkea pilvenpiirtäjä, joka on maan toisiksi korkein rakennus. Torni rakennettiin vuosina 2007–2012, ja siinä on 63 kerrosta. Rakennuksessa on hotelli ja asuinhuoneistoja. == Lähteet == Luokka:Toronton pilvenpiirtäjät Luokka:Toronton asuinrakennukset Luokka:Kanadan hotellit
Toluidiinipunainen

Toluidiinipunainen (C17H13N3O3) eli CI Pigment Red 3 on aromaattisiin atsoväreihin kuuluva orgaaninen yhdiste. Yhdistettä käytetään väriaineena. == Ominaisuudet, valmistus ja käyttö == Huoneenlämpötilassa toluidiinipunainen on punaista kiteistä ainetta. Värisävy vaihtelee kidekoon perusteella kellertävästä sinertävään. Yhdiste liukenee hieman etanoliin, asetoniin ja bentseeniin.Edward E. Jaffe: "Pigments, Organic", teoksessa Kirk-Othmer Encyclopedia of Chemical Technology, John Wiley & Sons, New York, 2004.Klaus Hunger & Willy Herbst: "Pigments, Organic", teoksessa Ullmann's Encyclopedia of Industrial Chemistry, John Wiley & Sons, New York, 2000. Toluidiinipunaista valmistetaan 2-nitro-p-toluidiinin diatsoniumsuolan ja 2-naftolin välisellä atsokytkentäreaktiolla. Toluidiinipunaista käytetään muun muassa taiteilijaväreissä, vahaliiduissa, polyvinyylikloridin värjäämiseen ja eräissä painomusteissa. Yhdisteen valonkesto on vain kohtalainen ja liuotintenkesto huono. == Lähteet == == Aiheesta muualla == *Toluidiinipunainen, Coloria.net Luokka:Atsovärit
Olavi Kantele

Olavi Johannes Kantele (vuoteen 1935 Cantell, 1. toukokuuta 1920 Kaavi – 2012 ) oli suomalainen arkkitehti. Kantele kirjoitti ylioppilaaksi Turun toisessa suomalaisessa lyseossa 1939 ja valmistui arkkitehdiksi Teknillisestä korkeakoulusta 1950. Lisäoppia ja vaikutteita hän hankki muun muassa tekemällä opintomatkan Kreikkaan 1952. Työuransa hän aloitti toimistoarkkitehtina Arkkitehtitoimisto Aarne Ervin palveluksessa ja työskenteli siellä vuodet 1947–1960. Vuonna 1952 Kantele opetti sivutoimenaan Taideteollisessa oppilaitoksessa, Helsingin teknillisessä koulussa ja Helsingin teknillisessä oppilaitoksessa. Oman arkkitehtitoimiston hän perusti 1960 ja toimi siinä vuoteen 1971, jolloin siirtyi Rakennushallituksen palvelukseen. Rakennushallituksen yliarkkitehtina Kantele työskenteli vuodesta 1975 vuoteen 1985, jolloin jäi eläkkeelle. Vapaa-ajallaan Kantele osallistui Espoon kirkkovaltuuston toimintaan 1970–1986 ja harrasti kieliä. Hän hallitsi suomen, ruotsin, saksan ja englannin lisäksi esperantoa. Hän oli myös kiinnostunut postimerkeistä, sukututkimuksesta ja valokuvauksesta. ==Suunnittelutöitä== *Munkkivuoren kirkko, Helsinki 1963 *Pirttikosken yhteiskoulu, Rovaniemen maalaiskunta 1964 *Halikon yhteiskoulu, 1965 *Motelli Valtatie 1, Paimion Kovala 1965 *Halikon kirkonkylän koulukompleksi, 1969 ==Julkaisut== * Toimi brittiläisen Architectural Design -lehden kirjeenvaihtajana. * * ==Lähteet== Luokka:Suomalaiset arkkitehdit Luokka:Vuonna 1920 syntyneet Luokka:Vuonna 2012 kuolleet
Suomen Vakuus

Suomen Vakuus Oy oli turkulainen vuonna 1918 perustettu kiinnitysluottolaitos. Yhtiö antoi takuita kiinnelainoihin provisiota vastaan. Yhtiö ei menestynyt. Sen liiketoimintamalli oli uusi ja outo. Suomen Vakuus ja vaikeuksiin joutunut Liikepankki Oy yhdistyivät vuonna 1923 Turunmaan Pankiksi. == Lähteet == Luokka:Entiset suomalaiset yritykset Luokka:Turkulaiset yritykset
Helsingin Panttilainakonttori

Osakeyhtiö Helsingin Panttilainakonttori oli suomalainen pörssinoteerattu panttilainaamo. Se perustettiin vuonna 1898, ja sen kilpailija Helsingin Pantti osti sen liiketoiminnot vuonna 1995. Helsingin Panttilainakonttorin osakkeet noteerattiin Helsingin pörssissä vuosina 1912–1935, 1937–1938 ja 1940–1964. Noteeraus päättyi, kun Postipankki osti yhtiön osake-enemmistön. == Lähteet == Luokka:Entiset suomalaiset pörssiyhtiöt Luokka:Helsinkiläiset yritykset
Helsingin Pantti

Helsingin Pantti Oy on Suomessa toimiva panttilainaamo. == Historiaa == Helsingin Pantti-Osakeyhtiö - Helsingfors Pant-Aktiebolag perustettiin vuonna 1882. Yhtiö toimi aluksi Helsingissä. Rakennusyhtiö Polar osti Helsingin Pantin kaikki osakkeet vuonna 1981 päästäkseen käsiksi yhtiön arvokiinteistöihin. Polar myi yhtiön liiketoiminnot KOP:n Kansalliskortti Oy:lle vuonna 1993, josta ne päätyivät Nordealle. Nordea myi yhtiön vuonna 2004. Yhtiö hankki kilpailijansa Helsingin Panttilainakonttorin liiketoiminnot vuonna 1995. Helsingin Pantti-Osakeyhtiö noteerattiin Helsingin pörssissä vuosina 1912–1935, 1937–1938 ja 1940–1968. == Toiminta == Helsingin Pantin nykyinen toiminta käsittää panttilainauksen lisäksi korujen myyntiä ja huutokauppatoimintaa. Vuonna 2024 yhtiö toimi seitsemässä suomalaisessa kaupungissa. == Lähteet == Luokka:Entiset suomalaiset pörssiyhtiöt Luokka:Suomen finanssipalveluyhtiöt
Surovikino

Surovikino () on kaupunki Venäjällä. Se sijaitsee Surovikinon piirissä Volgogradin alueella ja on piirinsä hallinnollinen keskus. Kaupunki sijaitsee 15 kilometrin päässä Tširjoen suusta ja 135 kilometrin päässä Volgogradista.Суровикино Союз малых городов России, viitattu 23.8.2024 Surovikinossa tiedetään olleen asutusta vuodesta 1744 lähtien. Alueella omistivat maatilan Surovikinit, joiden mukaan nimettiin vuonna 1900 perustettu Surovikinon rautatieasema. Surovikino sai kaupungin aseman vuonna 1966. Vuonna 2009 siellä oli 19 700 asukasta. Surovikinossa on muun muassa useita oppilaitoksia, paikallishistorian museo ja Arkkienkeli Mikaelin kirkko. 23\. elokuuta 2024 Surovikinon korkean turvallisuustason IK-19-rangaistuslaitoksessa puhkesi vankilakapina, jossa vangit ottivat henkilökunnan jäseniä panttivangeiksi. Vähintään yhden kerrottiin kuolleen. Kesäkuussa 2024 Rostovin alueella oli ollut vastaava kapina, jossa Isis- järjestöä tukeneiden vankien ryhmä sieppasi kaksi vartijaa.Ido Vock, One dead in Russian prison hostage-taking BBC 23.8.2024, viitattu 23.8.2024 At least one killed as inmates take staff hostage in Russian prison Al Jazeera 23.8.2024, viitattu 23.8.2024 == Lähteet == Luokka:Volgogradin alueen kaupungit
Daniel Marot

Daniel Marot 2. Daniel M. (1661 Pariisi, Ranska – 1752 Haag, AlankomaatMarot, Daniel, Bibliotheque nationale de France, viitattu 23.8.2024 ) oli ranskalainen arkkitehti ja kaivertaja. Hänen isänsä oli arkkitehti Jean Marot. Hän oli protestantti, ja kun Nantesin edikti peruttiin 1685, hän pakeni Hollantiin. Hän tuli Oranian prinssi Vilhelmin arkkitehdiksi ja seurasi tätä Englantiin, jossa hänen oletetaan suunnitelleen Hampton Courtin palatsin puutarhat. Vilhelmin kuoltua 1702 hän palasi Hollantiin, jossa hän rakensi muun muassa Haagin kuninkaallisen palatsin audienssisalin.Tietosanakirja 1909, osa 11, Hakusana: Marot 2. Daniel M. Verkossa Hänen poikansa oli taidemaalari Daniel Marot nuorempi (1695–1769). ==Julkaisut== * Œuvres de sieur Daniel Marot (1712) * Conquètes et victoires faites et remportées par les hauts alliés sur la France et l’Espagne (1702). ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1661 syntyneet Luokka:Vuonna 1752 kuolleet Luokka:Kaivertajat
Vehmasjärvi (Suonenjoki)

Vehmasjärvi on Pohjois-Savossa Suonenjoella Kärkkäälässä sijaitseva järvi. Etäisyys Kuopiosta on 34 kilometriä lounaaseen. == Maantietoa == Vehmasjärvi on 1,5 kilometriä pitkä, 1,1 kilometriä leveä, ja sen pinta-ala on 47 hehtaaria. Se on muodostunut itäpuolisten Vehmaanmäen, Romuvuoren, Tuuliaismäen ja Soikanvuoren sekä läntisen Isoahon väliseen painaumaan. Tuuliaismäki kohoaa lähes 40 metriä järvenpinnan yläpuolelle. Järven piirteitä ovat etelään päin kapeneva Kirkkolahti ja länteen työntyvä huomattava Piispanlahti. Matalaa lahdensuuta suojaa saari. Muita lahtia ovat pohjoisessa Marttilanlahti ja koillisessa Hevoslahti, jossa sijaitsee rannan tuntumassa toinen saari. Saarille ei ole merkitty karttoihin nimiä. Järvi on luodattu ja siitä on julkaistu syvyyskartat. Järvessä on kolme syvännettä. Pääaltaan eteläisessä syvänteessä on 30,4 metriä syvää , pohjoisessa syvänteessä 13,0 metriä ja Piispanlahden syvänteessä 8,2 metriä syvää. Järviwikin mukaan Vehmasjärvi on Suonenjoen viidenneksi syvin vakavesi, kun kriteerinä on keskisyvyyden sijaan syvin kohta. Järven rantaviivan pituus on 5,2 kilometriä. Se on metsämaata, mutta koillisrannassa peltomaat ulottuvat rantaan asti. Siellä sijaitsee Kärkkäälän kulmakunta. Järven rannoilla ei ole kiinteää asutusta, mutta sinne on rakennettu viisi vapaa-ajan asuntoa. Järven itäpuolitse Kärkkäälän peltojen halki kulkee paikallistie 16157. == Vesistösuhteet == Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Petäjäjoen valuma-alueeseen (14.728) järvi kuuluu. Se on valuma-alueensa latvajärviä. Petäjäjoen valuma-alueella on 40 vähintään hehtaarin laajuista vakavettä, joista Vehmasjärvi on kuudenneksi laajin. Valuma-alueen järvistä vain Iso-Rasti on yli neliökilometrin laajuinen. Järven vedenpinnan korkeus on 141,8 metriä mpy. Kirkkolahdessa sijaitsee järven luusua, josta alkaa Rastipuro. Se laskee yli kilometrin päässä Iso-Rastiin (274 ha), jolloin puron pudotukseksi muodostuu 7,0 metriä. Vehmasjärven Piispanlahteen laskee Kartiskalammen (8 ha) laskuoja ja itärantaan Luiponlammen (4 ha) laskuoja Luiponpuro. == Lähteet == Luokka:Suonenjoen järvet Luokka:Petäjäjoen valuma- alue (Suonenjoki)
Ireen Sheer

Ireen Sheer (virallisesti Ireen Wooldridge, s. 25. helmikuuta 1949 Romford, Englanti) on saksalais-brittiläinen muusikko. Hänen tyylilajinaan on iskelmämusiikki. Ireen Sheerin menestynein kappale on "Goodbye Mama". == Ura == Ireen Sheerin isä oli englantilainen ja äiti saksalainen. Taiteilijanimen taustalla on Ireen Sheerin isoäidin sukunimi Schir. Ireen Sheer lähti viihdebisnekseen jo lapsena, hän esitti vuonna 1961 BBC:n kykyjenetsintäkilpailussa Elvis Presleyn kappaleen "It's Now or Never". Soolouransa hän aloitti vuonna 1970 Saksassa. Levy-yhtiö Polydor julkaisi vuonna 1971 singlen "Oh Holiday", joka on saksankielinen versio englantilaisesta menestyskappaleesta "Hey Pleasure Man". Säveltäjä Ralph Siegel kirjoitti Ireen Sheerille kappaleen "Goodbye Mama", joka nousi Saksan listoilla viiden myydyimmän joukkoon. Sheer on osallistunut Eurovision laulukilpailuun vuosina 1974, 1978 ja 1985. Vuonna 1974 hän edusti Luxemburgia kappaleella "Bye, Bye, I Love You" ja sijoittui kilpailun neljänneksi. Vuonna 1978 hän edusti Saksaa kappaleella "Feuer" ja sijoittui kuudenneksi. Vuonna 1985 hän oli mukana Luxemburgia edustaneessa kuuden hengen solistiryhmässä kappaleella "Children, Kinder, Enfants", joka sijoittui 13:nneksi. Sittemmin Ireen Sheerin studioalbumeita on julkaistu noin 20, viimeisimpänä Aufwiedersehen-Goodbye (2022). Ireen Sheer on ollut useaan otteeseen television musiikkiohjelmien vieraana ja hänen arvioidaan esiintyneen 60 vuoden aikana 7 000 kertaa. Hän päätti lopettaa uransa 2020-luvun alussa, päätöstä avitti koronapandemia. Saksan kansalaisuuden Ireen Sheer sai 2020, hän haki sitä brexitin takia. ==Diskografia== ===Studioalbumit=== *Keine liebt dich so wie ich (1972) *Nur noch einen Tanz (1974) *English Favorites (1975) *Ireen Sheer (1979) *Ireen Sheer (1991) (1991) *Das gewisse Etwas (1993) *Tanz mit mir (1995) *Ich vermisse Dich (1997) *Weil Du mein Leben bist (1998) *Ein Kuss … (2000) *Zeitlos (2001) *Leben heißt lieben (2003) *Bin wieder verliebt (2005) *Mein Weg zu Dir (2007) *Frei (2008) *Männer (2010) *Heller als die Sterne (2012) *Showtime (2015) *Auf Wiedersehn – Goodbye (2022) == Lähteet == Luokka:Saksalaiset iskelmälaulajat Luokka:Luxemburgin euroviisuedustajat Luokka:Saksan euroviisuedustajat Luokka:Vuoden 1974 euroviisuedustajat Luokka:Vuoden 1978 euroviisuedustajat Luokka:Vuoden 1985 euroviisuedustajat Luokka:Vuonna 1949 syntyneet Luokka:Elävät henkilöt
Proletarsk

Proletarsk () on kaupunki Rostovin alueella Venäjällä. Sen väkiluku oli 18 983 vuonna 2021.Итоги Всероссийской переписи населения 2020 года (по состоянию на 1 октября 2021 года) Rosstat, viitattu 23.8.2024 Proletarsk on Proletarskin piirin hallintokeskus ja sijaitsee 220 kilometrin päässä Donin Rostovista.Пролетарский район Агентство инвестиционного развития Ростовской области, viitattu 23.8.2024 Kaupunki sijaitsee Manytšjoen varrella.Another Ukrainian drone strikes Russian oil depot near Rostov-on-Don Pravda.ru 23.8.2024, viitattu 23.8.2024 Proletarsk kehittyi Velikoknjažeskajan kylän ympärille 1900-luvulla. Se onkin yksi alueen uusimmista kaupungeista. Ukraina sytytti kaupungissa sijaitsevaan Kavkazin öljyvarastoon suuren tulipalon 18. elokuuta 2024.Iryna Sitnikova, Oil depot in Russia's Proletarsk being extinguished for fifth day, 49 rescuers injured Hromadske 22.8.2024, viitattu 23.8.2024 Katariina Uusimaa, Venäjä väittää: Ukraina yritti yöllä suurta lennokki­hyökkäystä Moskovaan Ilta-Sanomat 21.8.2024, viitattu 23.8.2024 Kaupunkiin julistettiin hätätila. Tulipalo jatkui vielä 23. elokuuta 2024, jolloin Venäjän mukaan Ukraina teki kohteeseen uuden iskun. == Lähteet == Luokka:Rostovin alueen kaupungit
Malaja Loknja

Malaja Loknja () on kylä Kurskin alueeseen kuuluvassa Sudžan piirissä Venäjällä. Siellä oli 799 asukasta vuonna 2010.Всероссийская перепись населения 2010 года. Том 1. Численность и размещение населения Курской области Kurskstat, viitattu 23.8.2024 Malaja Loknja sijaitsee 11,5–14 kilometrin päässä Ukrainan rajasta.Andrew Humphrey, Barbara Tasch, Kursk attack will force Russia to negotiate, says Zelensky aide BBC 16.8.2024, viitattu 23.8.2024 Valentyna Romanenko, Russians entrenched in women's prison, resist Ukrainian attacks amid Kursk incursion – photo, video Ukrajinska pravda, viitattu 23.8.2024 Malaja Loknjassa on naisvankila, jossa on pidetty 10–20 vuoden vankeusrangaistuksiin tuomittuja naisia vuodesta 2011. Elokuussa 2024 Malaja Loknjassa alettiin käydä taisteluita. Venäläiset sotabloggarit kirjoittivat Malaja Loknjan tulleen lähes täysin ukrainalaisyksiköiden piirittämäksi, mutta sotilaiden jatkaneen puolustautumista vankilan sisältä käsin. Venäjän puolustusministeriö kuitenkin väitti kaikkien Ukrainan hyökkäysten tulleen torjutuiksi. == Lähteet == Luokka:Venäjän kylät Luokka:Kurskin alue
Magna Lykseth-Skogman

Magna Elvine Lykseth-Skogman (6. helmikuuta 1874 - 13\. marraskuuta, 1949), myös Magna Lykseth-Schjerven oli norjalaissyntyinen ruotsalainen sopraano. Hänen ensiesiintymisensä oli Santuzzin rooli Mascagnin oopperassa Cavalleria rusticana, joka esitettiin Ruotsin kuninkaallisessa oopperassa vuonna 1901. Hän työskenteli oopperatalossa vuoteen 1918 saakka ja eteni primadonnaksi. Hän esiintyi useiden oopperoiden päähahmona, mutta parhaiten hänet muistetaan Wagner-tulkinnoista. Hän esitti esimerkiksi Brünnhilden roolin Siegfriedin, Jumalten tuhon sekä Isolden Ruotsin ensiesityksissä vuonna 1909. Häntä pidetään yhtenä sukupolvensa parhaista ruotsalaisista oopperalaulajista. Hänet palkittiin Litteris et Artibus -ansiomerkillä 1907, ja hänet nimitettiin Ruotsin kuninkaallinen musiikkiakatemian jäseneksi vuonna 1912. ==Aiheesta muualla== luokka:Ruotsalaiset oopperalaulajat luokka:Sopraanot Luokka:Vuonna 1874 syntyneet Luokka:Vuonna 1949 kuolleet
Marin kirkko

Marin kirkko () on Enebakkin kunnassa Akershusin läänissä Norjassa sijaitseva puinen pitkäkirkko vuodelta 1761. ==Lähteet== ==Aiheesta muualla== Luokka:Norjan puukirkot Luokka:Enebakk
Engerdalin kirkko

Engerdalin kirkko () on Engerdalin kunnassa Innlandetin läänissä Norjassa sijaitseva puinen pitkäkirkko vuodelta 1873. ==Lähteet== ==Aiheesta muualla== Luokka:Norjan puukirkot Luokka:Engerdal
Drevsjøn kirkko

Drevsjøn kirkko () on Engerdalin kunnassa Innlandetin läänissä Norjassa sijaitseva puinen pitkäkirkko vuodelta 1847. ==Lähteet== ==Aiheesta muualla== Luokka:Norjan puukirkot Luokka:Engerdal
Søre Elvdalin kirkko

Søre Elvdalin kirkko () on Norjassa Innlandetin läänin Engerdalin kunnassa sijaitseva puinen pitkäkirkko vuodelta 1885. ==Lähteet== ==Aiheesta muualla== Luokka:Norjan puukirkot Luokka:Engerdal
Painin Euroopan-mestaruuskilpailut 1967

Vuoden 1967 painin Euroopan-mestaruuskilpailut järjestettiin kreikkalais- roomalaisen painin osalta 19.-22. toukokuuta Minskissä, Valko-Venäjällä. Vapaapainissa kisattiin 7.-10. heinäkuuta Istanbulissa, Turkissa. ==Kreikkalais-roomalainen paini (Minsk)== ===Mitalistit=== Sarja Kultaa Hopeaa Pronssia 52 kg Petar Kirov Sergei Rybalko Rolf Lacour 57 kg János Varga Hartmut Puls Rustam Kazakov 63 kg Simion Popescu Sergei Agamov Jiří Švec 70 kg Gennadi Sapunov Eero Tapio Klaus-Jürgen Pohl 78 kg Sırrı Acar Ion Ţăranu Georgi Veršinin 87 kg Aleksandr Jurkevitš Lothar Metz Gheorghe Popovici 97 kg Ferenc Kiss Vasili Merkulov Pelle Svensson yli 97 kg István Kozma Nikolai Šmakov Petr Kment ===Mitalitaulukko=== 1 3 0 0 3 2 2 4 2 8 3 Romania 1 1 1 3 4 Bulgaria 1 0 0 1 1 0 0 1 6 0 2 1 3 7 0 1 0 1 8 0 0 1 1 0 0 1 1 ==Vapaapaini (Istanbul)== ===Mitalistit=== Sarja Kultaa Hopeaa Pronssia 52 kg Mehmet Esenceli Bayu Baev Jürgen Kalkowski 57 kg Hasan Sevinç Yancho Patrikov Niculae Cristea 63 kg Nihat Kabanlı Mladen Gueorguiev Petre Coman 70 kg Zarbeg Beriashvili Jan Karlsson Enyu Valchev 78 kg Juri Šajmuradov Mahmut Atalay Károly Bajkó 87 kg Boris Gurevitš Francisc Balla Prodan Gardzhev 97 kg Ahmet Ayık Šota Lomidze Chusni Jusniev yli 97 kg Wilfried Dietrich Osman Duraliev Vladimir Saunin ===Mitalitaulukko=== 1 4 1 0 5 2 3 1 1 5 3 1 0 0 1 4 Bulgaria 0 4 3 7 5 Romania 0 0 1 2 6 0 1 0 1 7 0 0 1 1 0 0 1 1 == Lähteet == *FILA:n tietokanta === Viitteet === 1967 Luokka:Vuoden 1967 urheilu Euroopan- mestaruuskilpailut 1967 Luokka:Minskin urheilu Euroopan-mestaruuskilpailut 1967 Luokka:Istanbulin urheilutapahtumat
Sømådalin kirkko

Sømådalin kirkko () on Engerdalin kunnassa Innlandetin läänissä Norjassa sijaitseva puinen pitkäkirkko vuodelta 1937. ==Lähteet== ==Aiheesta muualla== Luokka:Norjan puukirkot Luokka:Engerdal
Elgån kirkko

Elgån kirkko () on Engerdalin kunnassa Innlandetin läänissä Norjassa sijaitseva puinen pitkäkirkko vuodelta 1946. ==Lähteet== ==Aiheesta muualla== Luokka:Norjan puukirkot Luokka:Engerdal
Jørgen Jørgensen (1891–1963)

Jørgen Jørgensen (7. kesäkuuta 1891 Ullerup – 5. heinäkuuta 1963) oli tanskalainen konservatiivisen kansanpuolueen poliitikko, joka oli kansanedustaja vuosina 1939–1963 ja toimi Tanskan liikenne- ja viestintäministerinä 1952–1953. ==Lähteet== Luokka:Tanskan liikenneministerit Luokka:Vuonna 1891 syntyneet Luokka:Vuonna 1963 kuolleet
Jørgen Jørgensen

Jørgen Jørgensen on seuraavien henkilöiden nimi: * Jørgen Jørgensen (1888–1974), tanskalainen Radikaalin Venstren poliitikko * Jørgen Jørgensen (1891–1963), tanskalainen Konservatiivisen kansanpuolueen poliitikko
Scotia Plaza

Scotia Plaza tai Scotia Tower on Torontossa Kanadassa sijaitseva 275 metriä korkea, 68-kerroksinen pilvenpiirtäjä. Torni rakennettiin vuosina 1985–1988, ja se on toimistokäytössä. Rakennus on saanut energiaystävällisyydestään kultaisen LEED-sertifikaatin. == Lähteet == Luokka:Toronton pilvenpiirtäjät Luokka:Toronton toimistorakennukset
One Bloor

One Bloor on Torontossa Kanadassa sijaitseva 257 metriä korkea, 78-kerroksinen pilvenpiirtäjä. Rakennus on tarkoitettu asuinkäyttöön, ja sen päämateriaali on betoni. Tornin rakentaminen aloittiin vuonna 2011, ja se valmistui 2017. == Lähteet == Luokka:Toronton pilvenpiirtäjät Luokka:Toronton asuinrakennukset
The Bow

The Bow on Calgaryssä Kanadassa sijaitseva 238 metriä korkea, 57-kerroksinen pilvenpiirtäjä. Torni rakennettiin vuosina 2007–2012, ja se on tarkoitettu toimistokäyttöön. Rakennuksen suunnitteli arkkitehtitoimisto Foster + Partners. == Lähteet == Luokka:Calgaryn pilvenpiirtäjät Luokka:Calgaryn toimistorakennukset
Foster and Partners

Foster and Partners brittiläinen arkkitehtitoimisto, joka perustettiin vuonna 1967. Se on suunnittelut muun muassa pilvenpiirtäjiä ja lentoasemia. Yrityksen suunnittelemiin rakennuksiin kuuluu muun muassa Burj Mohammed Bin Rashid, Comcast Technology Center ja The Index. == Lähteet == Luokka:Arkkitehtitoimistot Luokka:Brittiläiset yritykset
American Samoa Community College

American Samoa Community College on Pago Pagossa sijaitseva community college ja territorion ainoa korkeakoulutusta tarjoava taho. Koulu perustettiin vuonna 1970 ja siellä opetettiin aluksi humanistisia ja teknisiä tieteitä sekä järjestettiin opettajakoulutusta. Aluksi kursseja järjestettiin vanhassa maanmittauslaitoksessa ja myöhemmin entisessä lukiossa. Vuonna 1979 se sai liittovaltion osoittaman tontin, jonne alettiin rakentamaan uusia tiloja. Vuonna 2016 koulun rehtoriksi valittiin Rosevonne Makaiwi Pato. Hallinnollisesti koulu jakautuu 18 osastoon sen opintotarjonnan mukaan. Yliopiston yhteydessä toimii samoalaisopintojen instituutti, jonka tehtävä on edistää oppiaineiden rajat ylittävällä tavalla samoan kieltä, kulttuuria ja historiaa. Koulu perii lukukausimaksua sen mukaan, ovatko opiskelijat territorion asukkaita (5460 $) vai sen ulkopuolelta tulleita (5760 $). Vuonna 2022 opiskelijoita oli 1301. == Lähteet == Luokka:Amerikan Samoan rakennukset ja rakennelmat Luokka:Yhdysvaltain yliopistot ja korkeakoulut
Erik Brahe (1722–1756)

Erik Brahe (23. kesäkuuta 1722 Tukholma – 23. heinäkuuta 1756 Tukholma) oli ruotsalainen kreivi, eversti ja poliitikko. Hovin suosiota nauttinutta Brahea syytettiin yhdeksi Loviisa Ulriikan epäonnistuneen vallankaappausyrityksen johtohahmoista ja hänet teloitettiin vuonna 1756. Erik Brahen lapsenlapsi oli Magnus Brahe. ==Lähteet== ==Aiheesta muualla== Luokka:Ruotsalaiset kreivit Luokka:Ruotsalaiset teloitetut Luokka:Ruotsalaiset upseerit Luokka:Ruotsin teloittamat Luokka:Vuonna 1722 syntyneet Luokka:Vuonna 1756 kuolleet
Erik Brahe

Erik Brahe on seuraavien henkilöiden nimi: * Erik Brahe (1552–1614), ruotsalainen valtaneuvos * Erik Brahe (1722–1756), ruotsalainen kreivi
Nina Matvijenko

Nina Mytrofanivna Matvijenko (; 10. lokakuuta 1947 Žytomyrin alue – 8. lokakuuta 2023) oli ukrainalainen laulaja. Hän tuli tunnetuksi kansanmusiikin esittäjänä.Daria Shulzhenko, Celebrated Ukrainian folk singer Nina Matviienko dies at 75 The Kyiv Independent 8.10.2023, viitattu 23.8.2024 Nina Matvienko Dies: Biography of a Great Artist and Cultural Ambassador of Ukraine Visit Ukraine, viitattu 23.8.2024 Bylim Olena, People's Artist of Ukraine Nina Matviienko died (photo) UAportal 8.10.2023, viitattu 23.8.2024 Matvijenko aloitti uransa vuonna 1968 Hryhori Verovkan mukaan nimetyn kansanmusiikkikuoron laulajana. Hänelle myönnettiin Ukrainan ansioituneen taiteilijan arvonimi vuonna 1978, Ukrainan kansantaiteilijan arvonimi vuonna 1985 ja Ukrainan sankarin arvonimi vuonna 2006. Lisäksi hän sai Ševtšenkon palkinnon vuonna 1988. Matvijenko teki pitkäaikaista yhteistyötä Kyjivska kamerata -kokoonpanon kanssa. Neuvostoliiton viranomaiset eivät sallineet hänelle ulkomailla esiintymistä ennen vuotta 1986, koska häntä epäiltiin ukrainalaisen nationalismin kannattajaksi ukrainalaisen ja ukrainankielisen ohjelmiston johdosta. Matvijenko esiintyi urallaan useissa televisio- ohjelmissa, kuunnelmissa ja elokuvissa, joihin kuului Juri Iljenkon ohjaama Solomjani dzvony. Hän oli vuodesta 1971 naimisissa taiteilija Petro Hontšarin kanssa ja sai kolme lasta. == Lähteet == == Aiheesta muualla == * Luokka:Ukrainalaiset laulajat Luokka:Ukrainan sankarit Luokka:Vuonna 1947 syntyneet Luokka:Vuonna 2023 kuolleet
Vladimir Tšub

Vladimir Fjodorovitš Tšub (; s. 24. heinäkuuta 1948 Pinsk, Valko-Venäjän SNT) on venäläinen Yhtenäinen Venäjä -puolueen poliitikko.Чуб Владимир Федорович Yhtenäinen Venäjä, viitattu 24.8.2024 Tšub kouluttautui insinööriksi. Myöhemmin hän lisäksi valmistui kommunistipuolueen alaisesta puoluekorkeakoulusta ja Neuvostoliiton ministerien neuvoston alaisesta kansantalouden akatemiasta. Tšub pääsi Donin Rostovin kaupunginvaltuuston puhemieheksi vuonna 1990. Hän toimi Rostovin alueen kuvernöörinä vuosina 1996–2010. Hän istui Venäjän liittoneuvoston jäsenenä vuosina 1996–2001 ja 2011–2016.Чуб Владимир Федорович Venäjän liittoneuvosto, viitattu 24.8.2024 Tšub on saanut muun muassa luokan II Kunniamerkin ansioista isänmaalle. == Lähteet == Luokka:Venäläiset poliitikot Luokka:Vuonna 1948 syntyneet Luokka:Elävät henkilöt
Shangri-La Toronto

Shangri-La Toronto on Torontossa Kanadassa sijaitseva 214 metriä korkea, 65-kerroksinen pilvenpiirtäjä. Rakennuksessa on hotelli ja asuinhuoneistoja. Torni rakennettiin vuosina 2007–2012, ja sen suunnitteli arkkitehtitoimisto Hariri Pontarini Architects. == Lähteet == Luokka:Toronton pilvenpiirtäjät Luokka:Toronton asuinrakennukset Luokka:Kanadan hotellit
Ritz-Carlton Toronto

Ritz-Carlton Toronto on Torontossa Kanadassa sijaitseva 210 metriä korkea, 54-kerroksinen pilvenpiirtäjä. Tornin rakentaminen aloittiin vuonna 2007, ja se valmistui 2011. Rakennuksessa on hotelli- ja asuinhuoneistoja, ja sen suunnitteli arkkitehtitoimisto Kohn Pedersen Fox. == Lähteet == Luokka:Toronton pilvenpiirtäjät Luokka:Toronton asuinrakennukset Luokka:Kanadan hotellit
Tahoe Knight Monsters

Tahoe Knight Monsters on yhdysvaltalainen jääkiekkoseura, joka on kotoisin Statelinen kaupungista, Nevadan osavaltiosta. Joukkue pelaa ECHL-liigaa ja toimii yhteistyöseurana NHL-liigassa pelaavalle Vegas Golden Knightsille ja AHL:ssä pelaavalle Henderson Silver Knightsille. == Joukkue kaudella 2024–2025 == (Tilanne 16. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Jordan Papirny L 2025 Edmonton, Alberta, Kanada Isaiah Saville R 2025 Anchorage, Alaska, Yhdysvallat Jesper Vikman L 2026 Tukholma, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Stanislav Demin L 2025 Santa Clara, Kalifornia, Yhdysvallat Jake Johnson L 2025 Bloomington, Minnesota, Yhdysvallat Nate Kallen R 2025 San Diego, Kalifornia, Yhdysvallat Brennan Kapcheck R 2025 Mt. Prospect, Illinois, Yhdysvallat Samuel Mayer L 2026 L'Orignal, Ontario, Kanada Jake Stevens R 2025 Naperville, Illinois, Yhdysvallat Artur Tšolatš L 2025 Lviv, Ukraina Dominic Vidoli L 2025 Strongsville, Ohio, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 Jett Jones L KH 2025 Olds, Alberta, Kanada 21 Sloan Stanick L VLH 2025 Rapid City, Manitoba, Kanada Luke Adam L KH / VLH 2025 St. John’s, Newfoundland ja Labrador, Kanada Anthony Collins R OLH 2025 Langley, Brittiläinen Kolumbia, Kanada Bear Hughes R KH 2025 Post Falls, Idaho, Yhdysvallat Isaac Johnson R LH 2025 Andover, Minnesota, Yhdysvallat Cal Kiefiuk L H 2025 Macomb, Michigan, Yhdysvallat Troy Loggins L VLH 2025 Huntington Beach, Kalifornia, Yhdysvallat Jake McGrew R OLH 2025 Orange, Kalifornia, Yhdysvallat Logan Nelson R KH 2025 Rogers, Minnesota, Yhdysvallat Patrick Newell L KH / VLH 2025 Thousand Oaks, Kalifornia, Yhdysvallat Simon Pinard L VLH 2025 Drummondville, Québec, Kanada Adam Pitters L H Try-out Grosse Pointe, Michigan, Yhdysvallat Adam Robbins R H 2025 Alpine, New Jersey, Yhdysvallat === Joukkueenjohto === * Päävalmentaja: Alex Loh * Apuvalmentaja: Brett Boeing Lähde: EliteProspectshttps://www.eliteprospects.com/team/37602/tahoe-knight-monsters Viitattu 24.8.2024. == Lähteet == == Aiheesta muualla == * Tahoe Knight Monstersin verkkosivut Luokka:ECHL-seurat Luokka:Yhdysvaltalaiset jääkiekkoseurat Luokka:Vuonna 2023 perustetut urheiluseurat
L Tower

L Tower on Torontossa Kanadassa sijaitseva asuinkäytössä oleva pilvenpiirtäjä. Rakennus on 205 metriä korkea, ja siinä on 59 kerrosta. Tornin rakentaminen aloitettiin vuonna 2010, ja se valmistui 2015. Rakennuksen suunnitteli Daniel Libeskind. == Lähteet == Luokka:Toronton pilvenpiirtäjät Luokka:Toronton asuinrakennukset
Brookfield Place (Toronto)

Brookfield Place (ennen BCE Place) on Torontossa Kanadassa sijaitseva 261 metriä korkea pilvenpiirtäjä. Torni rakennettiin vuosina 1987–1990, ja siinä on 53 kerrosta. Rakennuksessa on toimistotiloja, ja se on saanut energiaystävällisyydestään kultaisen LEED-sertifikaatin. == Lähteet == Luokka:Toronton pilvenpiirtäjät Luokka:Toronton toimistorakennukset
Bloomington Bison

Bloomington Bison on yhdysvaltalainen jääkiekkoseura, joka on kotoisin Bloomingtonin kaupungista, Illinoisin osavaltiosta. Joukkue pelaa ECHL-liigaa ja toimii yhteistyöseurana NHL-liigassa pelaavalle New York Rangersille ja AHL:ssä pelaavalle Hartford Wolf Packille. == Joukkue kaudella 2024–2025 == (Tilanne 16. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Ruslan Hažejev L Laina Tšeljabinsk, Venäjä Kasimir Kaskisuo L 2025 Vantaa, Suomi Hugo Ollas L 2026 Linköping, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Carter Berger L 2025 North Vancouver, Brittiläinen Kolumbia, Kanada Zack Hoffman R 2025 Newcastle, Ontario, Kanada Carson Kosobud L 2025 Moorhead, Minnesota, Yhdysvallat Case McCarthy R 2026 Clarence Center, New York, Yhdysvallat Bryce Montgomery R Laina Washington (DC), Yhdysvallat Jacob Murray L 2025 Mississauga, Ontario, Kanada Ryan Siedem R 2026 Madison, New Jersey, Yhdysvallat Matt Staudacher L 2025 Grand Blanc, Michigan, Yhdysvallat Thomas Stewart R 2025 Toronto, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 27 Sam Sternschein R VLH 2025 Syosset, New York, Yhdysvallat Patrick Bajkov R LH 2025 Nanaimo, Brittiläinen Kolumbia, Kanada Maksim Barbašjov L VLH 2025 Moskova, Venäjä Josh Boyer R KH 2025 Wasilla, Alaska, Yhdysvallat Brett Budgell L VLH 2025 St. John’s, Newfoundland ja Labrador, Kanada Sam Coatta R H 2025 Minnetonka, Minnesota, Yhdysvallat Garrett Devine L H Windsor, Colorado, Yhdysvallat Dalton Duhart L KH 2025 Grand Blanc, Michigan, Yhdysvallat Jonny Evans R H 2025 Delta, Brittiläinen Kolumbia, Kanada P.J. Fletcher L KH / OLH 2025 Dana Point, Kalifornia, Yhdysvallat Gavin Gould L KH / VLH 2025 North Vancouver, Brittiläinen Kolumbia, Kanada Austin Heidemann R H 2025 Maple Grove, Minnesota, Yhdysvallat Danny Katic L VLH Laina Porcupine, Ontario, Kanada Chong-Min Lee R H 2025 Soul, Etelä-Korea Connor Lockhart R KH 2025 Kanata, Ontario, Kanada Dustin Manz R KH 2025 Vanderbilt, Michigan, Yhdysvallat Eddie Matsushima L KH 2025 Verona, Wisconsin, Yhdysvallat Blake McLaughlin L VLH / KH 2025 Grand Rapids, Minnesota, Yhdysvallat Max Neill L VLH 2025 Portage la Prairie, Manitoba, Kanada Sahil Panwar L VLH Laina Mississauga, Ontario, Kanada Kohei Sato L VLH 2025 Nishi-Tōkyō, Japani === Joukkueenjohto === * Päävalmentaja & Toimitusjohtaja: Phillip Barski * Apuvalmentaja: Jesse Messier * Apulaistoimitusjohtaja: Dan Larmer Lähde: EliteProspectshttps://www.eliteprospects.com/team/38986/bloomington-bison Viitattu 24.8.2024. == Lähteet == == Aiheesta muualla == * Bloomington Bisonsin verkkosivut Luokka:ECHL-seurat Luokka:Yhdysvaltalaiset jääkiekkoseurat Luokka:Vuonna 2024 perustetut urheiluseurat
Olimpijski

Olimpijski () on Moskovassa sijaitseva sisäareena. Se rakennettiin vuoden 1980 kesäolympialaisia ​​varten. Areena oli jaettu kahteen erilliseen saliin ja siellä järjestettiin koripallo- ja nyrkkeilytapahtumat. Areena suljettiin maaliskuussa 2019 ja purettiin vuonna 2020 uuden kompleksin rakentamista varten.The rise and fall of Moscow’s majestic Olimpiyskiy Stadiumrbth.com Viitattu 24.8.2024 ==Tapahtumat== ===Urheilu=== Osa Olimpijski- urheilukeskuksesta muodosti yhden arkkitehtuurisen kokonaisuuden ja toinen osa samaan aikaan rakennettu uima-allas-tapahtumapaikan. Areenan kapasiteetti oli täytena 80 000 ihmistä ja stadionille mahtui jopa 16 000 ihmistä televisioituihin tapahtumiin.Stockselius met 2009 organizers in MoscowViitattu 24.8.2024 Stadionilla pidettyihin urheilutapahtumiin kuuluivat mm. Kremlin Cup -tennisturnaus. Se oli myös maailman ensimmäinen jääpallon sisäareena. Siellä järjestettiin jaapallon maailmanmestaruuskilpailut vuonna 1989 ja 2008.Olympic Stadium (Moscow history)Viitattu 24.8.2024 Areenalla on järjestetty vuoden 1999 FIBA ​​EuroStars -peli ja vuoden 2005 Euroliigan Final FourFinal Four venue: Olympiysky Arena Viitattu 25.8.2024. Vuoden 2013 Euroopan taidevoimistelumestaruuskilpailut pidettiin stadionilla 17.-23. huhtikuuta 2013. Paikka isännöi World Boxing Super Series -sarjan miesten alemman raskaansarjan finaalia Oleksandr Usykin ja Murat Gassievin välillä 24 000 katsojan edessä 21. heinäkuuta 2018. Usyk voitti ottelun ja hänestä tuli ensimmäinen alemman raskaansarjan ottelija, jolla on ollut hallussa kaikki neljä maailmanmestaruusvyötä yhtä aikaa (WBA–WBC–IBF–WBO). Muhammad Alin leski Lonnie Ali luovutti Ali-palkinnon Usykille ottelun jälkeen.Oleksandr Usyk first cruiserweight to unify all four major titlesespn.com Viitattu 25.8.2024 ==Musiikki== Olimpijski oli ennen purkamista Venäjän suurin sisäkonserttiareena. Monet kansainväliset artistit soittivat areenalla konsertteja osana maailmankiertuettaan, kuten A-ha, Asia, Depeche Mode, Mylène Farmer, Beyoncé, Britney Spears, Black Sabbath, Slipknot, Enrique Iglesias, George Michael, Imagine Dragons, Iron Maiden, Jamiroquai, Justin Bieber, Justin Timberlake, Kylie Minogue, Lady Gaga, Linkin Park, Madonna, Muse, Nazareth, Paul McCartney, Pink Floyd, Roger Waters, Rihanna, Robbie Williams, Roxette ja Whitney Houston. Paikka isännöi Eurovision laulukilpailuavuonna 2009 Venäjän ensimmäistä kertaa isännöidessä kilpailua.Moscow 2009Viitattu 25.8.2024 == Lähteet == == Aiheesta muualla == Luokka:Venäjän urheiluhallit Luokka:Kesäolympialaiset 1980
Six + Live!

Six + Live! on suomalaisen Tasavallan Presidentti -yhtyeen vuonna 2007 julkaistu DVD. Se on kuvattu kahdessa konsertissa edellisvuoden marraskuussa Helsingin Savoy-teatterissa ja Tampereen Klubilla. Mukana on myös haastatteluja sekä Yleltä ja BBC:ltä kerättyä arkistomateriaalia. == Arvioita == Soundi-lehdessä 12/2007 DVD:tä arvioi Petri Silas, joka kuvailee soittajien olevan hyvässä kunnossa, mutta yhteissoitossa on puutteita. Silas kritisoi myös solisti Frank Robsonin tapaa lukea laulujen sanat suoraan papereista. Kiitosta saa sen sijaan DVD:n ekstraosio, joka tekee Six + Livestä aiempaa Still Struggling for Freedom -livelevyä tärkeämmän julkaisun. == Kappaleet == #Deep Thinker #Last Night #Take Six #Monday Shuffle #Climb the Ladder #The Maze #Tis Me Tis You #Dance #Don’t Ask Why #Five Leaves Left #Lounge #Last Quarters #Falling Deeper (The Bargain) #King Kong == Tekijät == === Tasavallan Presidentti === *Juhani Aaltonen – saksofonit, huilu *Vesa Aaltonen – rummut *Frank Robson – laulu, kosketinsoittimet *Jukka Tolonen – sähkökitara *Heikki Virtanen – bassokitara === Tuotanto === * Werne Facilities LTD – tuotanto * Roope Koistinen – ohjaus * Kalantero Lahti – tuottaja * Tita Jänkälä – editointi * Harri Merilahti – miksaus (Studio Stadi) * Craft Finland Oy – DVD * EastStreet – kannen suunnittelu * Ilpo Musto – valokuvat ja kuvagalleria * Jari Paulamäki – valokuvat == Lähteet == Luokka:Tasavallan Presidentti Luokka:Vuoden 2007 konserttitallenteet Luokka:Musiikki-DVD:t